《和周正孺春游》
宋代·冯山

路入江村五马游，江边生俗弄春毬。客愁无地时分请，乐看能俳预点抽。

趁赏不辞花欲老，劝农偏喜雨新收。经年多病无欢意，强逐双旌一举头。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。